text.text: الرئيسيةسياسةفضحهم الفايسبوك! سياسيون و إعلاميون يدعون لمصادرته
text.text_idx: #000006
text.text: فضحهم الفايسبوك! سياسيون و إعلاميون يدعون لمصادرته
text.text_idx: #000007
text.text: ثلاثة بلاتووات تلفزية على قناة وطنية و زوز قنوات خاصة من القنوات الأعلى متابعة في تونس؛ تتجند للتنظير حول وجوب إيجاد “حل” مع فايسبوك و كل ها الحلول تصب في خانة الحجب: بل سمعت خبير بكل اريحية قال علاش ما نعملوش فايسبوك تونسي و علاش إنو يستغل معلوماتنا بشكل سيئ.
text.text_idx: #000009
text.text: خبرائنا و منظرينا الجهابذة، خايفين إسم الله عليهم لا الإنتخابات البلدية التونسية تصير فيها إنتهاكات و ياقع فيها إستعمال فايسبوك للتأثير ع الرأي العام التونسي و تحويل وجهة الإنتخابات و يطالبوا ضمنيا الدولة إنها تحد من هامش التعبير في فايسبوك و إلي جاب “تقلقات” للسياسيين و الخبراء و المنظرين الجهابدة إسم الله عليهم: تقلقات من قبيل هاو عملولي “كاريكاتير” و إلا وجهولي “سبّان” و إلا قامو بعملية “ثلب” في حقي و إلا في حق عائلتي.
text.text_idx: #000010
text.text: # بقطع النظر عن إيماني بأن التونسيين قادرين إنهم يبدعو شركات انجح من فايسبوك مستقبلا و نقدروا نعملوا ع الشركات متاع التطبيقات الاكترونية في تطوير برشا ادوات ذكية تسهل عيشتنا و تؤثر فيها و تنجم تؤثر في العالم & لكني بهتت في كمية “القيئ الفكري” إلي تلفظوا بيه خبرائنا و جهابذتنا و منظرينا.
text.text_idx: #000011
text.text: نستغرب كيفاش قائمات المستقلة و الحزبية متقلقة من الفايسبوك وقت الي بعض المسؤولين متاعهم التوا ما علقوش و ما لصقوش اشهاراتهم في مواقعها وإلي لحد الساعة ما قاموا بحتى نشاط لا فايسبوكي إفتراضي و لا حقيقي بش يوصلوا المواطنين و يشرحوا برنامجهم ليهم و فيهم شكون يهز و ينفض و يحكي في برنامجوا ع النقابات و وزارة التربية في وقت هو مترشح لإنتخبات بلدية ؟!
text.text_idx: #000013
text.text: هل ان الامن القومي التونسي مهدد من فايسبوك باكثر مما هو مهدد من النقابات المسلحة إلي حررت رجل امن من مبنى محكمة تحت تهديد السلاح و إلا اكثر من نقابات توقف القطارات و وسائل النقل بصفة فجئية و إلا اكثر من إستعمال العنف من قبل اعوان لوكالة العقارية ل السكنى ضد لجنة تحقيق في شبة فساد.
  و إلا لعل فايسبوك يمثل تهديد خارجي اقوى من التهديد الفرانساوي المتدخل جهار في النهار في بلادنا و إلي شرا اعوان دولة بتاليفون و عشا في نزل .
text.text_idx: #000014
text.text: و إلا لعل فايسبوك يمثل تهديد خارجي اقوى من التهديد الإماراتي إلي يشري في الذمم جهار بهار و يهين الشرف التونسي كيف صبلي نشرب .
  و إلا لعل فايسبوك يمثل تهديد خارجي اقوى من التهديد القطري إلي جهاز مةابراتو يفرني في الفلوس على ضباط تونسيين بدون رقيب او حسيب
  وإ إلا لعل فايسبوك يمثل تهديد خارجي اقوى من التهديد الامريكي في قاعدة سيدي احمد في بنزرت و إلي فيها جنود امريكان و قاعدة جملة واحدة ؟!
text.text_idx: #000015
text.text: سياسيينا و خبرائنا و منظرينا الجهابذة فشلوا في بناء اي داتا سنتر يحول وجهة الإستثمارات التكنولوجية في الجمهورية و إلي قد ما عملوا فشلوا بش يجيبوا فايسبوك و الا ڨوڨل و إلا لينكس و يخليوها تعمل إدارتها الجهوية و الا الإقليمية في بلادناو إلايعملوا مراكز تطوير برمجياتهم هوني قد ما بنات تكنوبولات و مراكز و سناتر ...
text.text_idx: #000017
text.text: هاذم الي مقلقهم صوت التحرر إلي خرج من فايسبوك و يوتيوب و كم النقد و تعرية الفشل إلي ساهم فيه فايسبوك كاقوى ريزو اجتماعي يتبعوه التوانسة؛ صوت الحرية إلي ترافق مع برشا نشاز و لكنه ديما خير من الصمت الي كنا عايشين فيه تحت نظام صانع التغيير و رڨاصيه من ادعياء المعرفة إلي ولا دورهم الوحيد هو خنق التونسي تحت تعليلات زائفة و مضحكة .
text.text_idx: #000018
text.text: القصف الإسرائيلي لحمام الشط، يعري حقيقة الضعف التونسي
text.text_idx: #000022
text.text: اترك تعليقاً إلغاء الرد
text.text_idx: #000025
text.text: لن يتم نشر عنوان بريدك الإلكتروني. الحقول الإلزامية مشار إليها بـ *
text.text_idx: #000026
text.text: البريد الإلكتروني *
text.text_idx: #000027
text.text: الموقع الإلكتروني
text.text_idx: #000028
text.text: تابعنا على الفيسبوك
text.text_idx: #000029